CELEX: 32015R1391
Language: ro
Date: 2015-08-13 00:00:00
Title: Regulamentul (UE) 2015/1391 al Comisiei din 13 august 2015 de modificare a Regulamentului (CE) nr. 1200/2009 de punere în aplicare a Regulamentului (CE) nr. 1166/2008 al Parlamentului European și al Consiliului privind anchetele structurale în agricultură și ancheta privind metodele de producție agricolă, în ceea ce privește coeficienții de unitate vită mare și definițiile caracteristicilor (Text cu relevanță pentru SEE)

14.8.2015   
            
            
               RO
            
            
               Jurnalul Oficial al Uniunii Europene
            
            
               L 215/11
            
         REGULAMENTUL (UE) 2015/1391 AL COMISIEI
   din 13 august 2015
   de modificare a Regulamentului (CE) nr. 1200/2009 de punere în aplicare a Regulamentului (CE) nr. 1166/2008 al Parlamentului European și al Consiliului privind anchetele structurale în agricultură și ancheta privind metodele de producție agricolă, în ceea ce privește coeficienții de unitate vită mare și definițiile caracteristicilor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1166/2008 al Parlamentului European și al Consiliului din 19 noiembrie 2008 privind anchetele structurale în agricultură și ancheta privind metodele de producție agricolă (1), în special articolul 7 alineatul (4) și articolul 11 alineatul (7),
   întrucât:
   
               (1)
            
            
               Regulamentul (CE) nr. 1166/2008 stabilește un cadru pentru furnizarea de statistici comparabile ale Uniunii privind structura exploatațiilor agricole și pentru o anchetă privind metodele de producție agricolă.
            
         
               (2)
            
            
               Regulamentul (UE) nr. 715/2014 al Comisiei (2) prevede o nouă listă a caracteristicilor care trebuie să fie colectate în cadrul anchetei 2016 referitoare la structura exploatațiilor agricole. Prin urmare, este necesară modificarea definițiilor.
            
         
               (3)
            
            
               Din motive legate de comparabilitate, termenii cuprinși în lista caracteristicilor menționată în considerentul (2) ar trebui să fie înțeleși și aplicați în mod uniform în întreaga Uniune. Prin urmare, este necesară modificarea definițiilor caracteristicilor care trebuie să fie utilizate pentru ancheta referitoare la structura exploatațiilor agricole.
            
         
               (4)
            
            
               Anexa II la Regulamentul (CE) nr. 1200/2009 al Comisiei (3) ar trebui să fie aliniată la noua listă a caracteristicilor menționată în considerentul 2.
            
         
               (5)
            
            
               Prin urmare, Regulamentul (CE) nr. 1200/2009 ar trebui modificat în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului permanent pentru statistică agricolă, înființat prin Decizia 72/279/CEE a Consiliului (4),
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1200/2009 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 august 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 321, 1.12.2008, p. 16.
   
      (2)  Regulamentul (UE) nr. 715/2014 al Comisiei din 26 iunie 2014 de modificare a anexei III la Regulamentul (CE) nr. 1166/2008 al Parlamentului European și al Consiliului privind anchetele structurale în agricultură și ancheta privind metodele de producție agricolă, în ceea ce privește lista caracteristicilor care trebuie să fie colectate în cadrul anchetei din 2016 referitoare la structura exploatațiilor agricole, JO L 190, 28.6.2014, p. 8.
   
      (3)  Regulamentul (CE) nr. 1200/2009 al Comisiei din 30 noiembrie 2009 de punere în aplicare a Regulamentului (CE) nr. 1166/2008 al Parlamentului European și al Consiliului privind anchetele structurale în agricultură și ancheta privind metodele de producție agricolă, în ceea ce privește coeficienții de unitate vită mare și definițiile caracteristicilor (JO L 329, 15.12.2009, p. 1).
   
      (4)  Decizia 72/279/CEE a Consiliului din 31 iulie 1972 de înființare a unui Comitet permanent pentru statistică agricolă (JO L 179, 7.8.1972, p. 1).
   
      ANEXĂ
      
         
            „ANEXA II
            
               Definiția caracteristicilor care să fie utilizate în anchetele privind structura exploatațiilor agricole din Uniune
                (1)
            
            I.   CARACTERISTICI GENERALE
            
            
               Amplasarea exploatației
            
            Amplasarea exploatației agricole este definită la articolul 2 litera (e) din Regulamentul (CE) nr. 1166/2008.
            
               Regiunea NUTS 3
            
            Regiunea NUTS 3 [conform Regulamentului (UE) nr. 31/2011 al Comisiei (2)] în care este situată exploatația.
            
               Exploatația se află într-o zonă defavorizată (ZD)?
            
            Informațiile privind zonele defavorizate sunt furnizate în conformitate cu articolul 32 din Regulamentul (UE) nr. 1305/2013 al Parlamentului European și al Consiliului (3).
            
               L– exploatații din zone defavorizate, altele decât zonele montane, care se confruntă cu constrângeri naturale semnificative sau din alte zone care se confruntă cu constrângeri specifice.
            
               M– exploatația se află într-o zonă montană defavorizată.
            
               N– zonă normală (zonă care nu este defavorizată).
            
               Statutul juridic al exploatației
            
            Statutul juridic al exploatației depinde de statutul exploatantului.
            
               Este exploatația o unitate de terenuri comune?
            
            
               O «unitate agricolă de terenuri comune» specială– o entitate virtuală creată în scopul colectării și înregistrării de date, constând în zona agricolă utilizată de exploatațiile agricole, dar care nu le aparține direct, adică care face obiectul unor drepturi comune.
            
               Responsabilitatea juridică și economică a exploatației este asumată de:
            
            
                         
                     
                     
                        
                           o persoană fizică care este singurul titular, în cazul în care exploatația este independentă?
                        
                        O singură persoană fizică care este titularul unei exploatații nelegate de alte exploatații nici printr-o gestionare comună, nici prin dispoziții similare.
                        În cazul în care răspunsul la întrebarea anterioară este «da», persoana (titularul) este, de asemenea, și șeful exploatației?
                        În cazul în care persoana respectivă nu este șeful exploatației, șeful exploatației este un membru al familiei titularului?
                        În cazul în care șeful exploatației este un membru al familiei titularului, șeful exploatației este soțul/soția titularului?
                     
                  
                         
                     
                     
                        
                           una sau mai multe persoane fizice care este/sunt partener(i), în cazul în care exploatația este un grup de exploatații?
                        
                        Partenerul (partenerii) într-un grup de exploatații sunt persoane fizice care posedă, dau în arendă sau gestionează împreună o exploatație agricolă sau își gestionează împreună exploatațiile individuale ca și cum ar fi vorba de o singură și aceeași exploatație. O asemenea cooperare trebuie să se realizeze fie conform legislației, fie pe baza unui acord scris.
                     
                  
                         
                     
                     
                        
                           o persoană juridică?
                        
                        O entitate juridică diferită de persoana fizică, dar având drepturile și obligațiile normale ale unui particular, de exemplu posibilitatea de a se constitui parte în justiție sau de a fi chemat în justiție (capacitate juridică generală proprie).
                     
                  
               Modul de deținere (raportat la exploatant) și împărțirea exploatației
            
            
               Suprafața agricolă utilizată:
            
            Suprafață agricolă utilizată înseamnă suprafața totală de terenuri arabile, de pășuni permanente, de culturi permanente și de grădini familiale utilizate de exploatații, indiferent de modul de deținere sau de eventuala utilizare ca parte a unui teren comun.
            
               În proprietate
            
            Suprafața agricolă utilizată de exploatație care se află în proprietatea titularului sau este exploatată de acesta în calitate de uzufructuar sau ca deținător de arendă pe termen lung ce se poate moșteni sau în baza altui tip echivalent de deținere.
            
               În arendă
            
            Suprafața agricolă închiriată și utilizată de exploatație în schimbul unei chirii stabilite în prealabil (în lichidități, în natură sau altfel) și pentru care există un contract de închiriere (scris sau verbal). O suprafață agricolă utilizată este atribuită numai unei singure exploatații. Dacă o suprafață agricolă utilizată este închiriată mai multor exploatații pe durata anului de referință, ea este în mod normal alocată exploatației cu care este asociată la data de referință a anchetei sau celei care a utilizat-o pe perioada cea mai lungă în cursul anului de referință.
            
               În parte sau alte moduri
            
            
                     
                        (a)
                     
                     
                        Suprafața agricolă în parte reprezintă suprafața agricolă utilizată (care poate constitui o exploatație completă) în parteneriat de către proprietar cu arendașul pe baza unui contract de producție în parte (scris sau verbal). Produsul (fie economic, fie fizic) al suprafeței utilizate în parteneriat se împarte între cele două părți pe baza unui acord.
                     
                  
                     
                        (b)
                     
                     
                        Suprafața agricolă utilizată în baza altor moduri de deținere reprezintă suprafața agricolă utilizată care nu se regăsește la niciuna dintre rubricile anterioare.
                     
                  
               Teren comun
            
            Suprafața agricolă utilizată de exploatația agricolă, dar care nu îi aparține direct, și anume care face obiectul unor drepturi comune.
            
               Agricultură ecologică
            
            Practicile agricole care respectă un set de standarde și norme specificate (i) în Regulamentul (CE) nr. 834/2007 al Consiliului (4) sau, dacă este cazul, în cea mai recentă legislație; și (ii) în normele naționale corespunzătoare de punere în aplicare privind producția ecologică.
            
               Suprafața agricolă utilizată totală a exploatației pe care sunt aplicate și certificate, în conformitate cu normele naționale sau ale Uniunii Europene, metode de producție ale agriculturii ecologice
            
            Partea din suprafața agricolă utilizată a exploatației în care metodele de producție aplicate respectă pe deplin principiile producției ecologice la nivel de exploatație, astfel cum au fost stabilite (i) în Regulamentul (CE) nr. 834/2007 sau, dacă este cazul, în cea mai recentă legislație; și (ii) în normele naționale corespunzătoare de punere în aplicare privind producția ecologică.
            
               Suprafața agricolă utilizată totală a exploatației aflate în conversie pentru a respecta metodele de producție ale agriculturii ecologice care urmează a fi certificate în conformitate cu normele naționale sau ale Uniunii Europene
            
            Partea din suprafața agricolă utilizată a exploatației pe care se aplică metode de producție ale agriculturii ecologice, dar la care perioada de tranziție necesară pentru a se considera că se respectă pe deplin principiile producției ecologice la nivel de exploatație, astfel cum au fost stabilite (i) în Regulamentul (CE) nr. 834/2007 sau, dacă este cazul, în cea mai recentă legislație; și (ii) în normele naționale de punere în aplicare corespunzătoare referitoare la certificarea producției ecologice, nu s-a finalizat încă.
            
               Suprafața exploatației pe care metodele de producție ale agriculturii ecologice sunt fie aplicate și certificate în conformitate cu normele naționale sau cele ale Uniunii Europene, în conversie pentru a fi certificate
            
            Suprafața agricolă utilizată a exploatației pe care metodele de producție ale agriculturii ecologice sunt fie aplicate și certificate, fie în conversie în vederea certificării conform anumitor standarde stabilite și norme specificate (i) în Regulamentul (CE) nr. 834/2007 sau, dacă este cazul, în cea mai recentă legislație; și (ii) în normele naționale corespunzătoare de punere în aplicare privind producția ecologică trebuie defalcată pe categorii de cultură.
            
               Diferitele categorii de cultură pentru producția ecologică sunt enumerate mai jos. Vă rugăm să rețineți că culturile sunt definite la secțiunea II «Teren».
            
            
                         
                     
                     
                        Cereale pentru producția de boabe (inclusiv semințe)
                     
                  
                         
                     
                     
                        Culturi de leguminoase uscate și proteaginoase pentru producția de boabe (inclusiv semințe și amestecuri de cereale și leguminoase)
                     
                  
                         
                     
                     
                        Cartofi (inclusiv cartofi timpurii și cartofi pentru sămânță)
                     
                  
                         
                     
                     
                        Sfeclă de zahăr (exceptând semințele)
                     
                  
                         
                     
                     
                        Culturi de plante oleaginoase
                     
                  
                         
                     
                     
                        Legume proaspete, pepeni și căpșuni
                     
                  
                         
                     
                     
                        Pășuni și fânețe, exclusiv cele de pe terenuri accidentate
                     
                  
                         
                     
                     
                        Plantații de pomi și arbuști fructiferi
                     
                  
                         
                     
                     
                        Plantații de citrice
                     
                  
                         
                     
                     
                        Plantații de măslini
                     
                  
                         
                     
                     
                        Plantații viticole
                     
                  
                         
                     
                     
                        Alte culturi (plante pentru fibre etc.) inclusiv cele de pe terenuri accidentate
                     
                  
               Metodele de producție ale agriculturii ecologice aplicate producției animale și certificate în conformitate cu normele naționale sau ale Uniunii Europene
            
            Numărul de animale care sunt crescute pe exploatație, în cazul în care întreaga producție de animale sau o parte din aceasta respectă pe deplin principiile producției ecologice la nivel de exploatație, astfel cum au fost stabilite (i) în Regulamentul (CE) nr. 834/2007 sau, dacă este cazul, în cea mai recentă legislație; și (ii) în normele naționale corespunzătoare privind certificarea producției ecologice trebuie defalcat pe categorii de animale.
            
               Efectivele de animale sunt definite la secțiunea III «Efective de animale».
            
            
                         
                     
                     
                        Bovine
                     
                  
                         
                     
                     
                        Porcine
                     
                  
                         
                     
                     
                        Ovine și caprine
                     
                  
                         
                     
                     
                        Păsări de curte
                     
                  
                         
                     
                     
                        Alte animale
                     
                  
               Destinația producției exploatației
            
            
               Gospodăria consumă mai mult de 50 % din valoarea producției finale a exploatației
            
            Gospodăria reprezintă unitatea familială din care face parte titularul și în care membrii gospodăriei împart aceeași locuință, își grupează, total sau parțial, veniturile și averea și consumă anumite tipuri de bunuri și servicii în mod colectiv, în principal locuința și alimentele.
            Producția finală vizată de această caracteristică respectă definiția producției utilizabile din conturile economice pentru agricultură (5).
            
               Vânzarea directă către consumatorii finali reprezintă mai mult de 50 % din vânzările totale ale exploatației
            
            Vânzarea directă către consumatorii finali reprezintă vânzarea de către exploatație a produselor agricole produse de aceasta, prelucrate sau nu, direct către consumatori, în vederea consumului propriu. Procentul se calculează pe baza valorii bănești măsurate, indiferent dacă vânzările au fost plătite sau nu cu bani, în natură sau în alte moduri.
            II.   TEREN
            
            Suprafața totală a exploatației constă în suprafața agricolă utilizată (teren arabil, pășune permanentă, culturi permanente și grădini familiale) și alte terenuri (teren agricol neutilizat, suprafață împădurită sau alt tip de teren).
            
               Teren arabil
            
            Teren lucrat (arat sau cultivat) cu regularitate și care face în general parte dintr-un sistem de rotație a culturilor.
            Rotația culturilor reprezintă practica de alternare a culturilor anuale cultivate pe un teren specific conform unui model sau secvență planificat(ă) în ani de cultură succesivi, astfel încât să fie cultivate fără întrerupere pe același teren culturi din aceleași specii. În mod normal, culturile se succed anual, dar se pot succeda și pe perioade de mai mulți ani. Pentru a face distincția între un teren arabil și culturi permanente sau pajiști permanente, este utilizat un prag de cinci ani. Acest lucru înseamnă că, în cazul în care o parcelă este utilizată de către aceeași cultură mai mult de cinci ani consecutiv fără a fi distrusă cultura precedentă prin implantarea unei noi culturi, aceasta nu este considerată ca fiind teren arabil.
            
               Cereale pentru producția de boabe (inclusiv semințe)
            
            Se înregistrează toate suprafețele cultivate cu cereale recoltate în stare uscată pentru boabe, indiferent de utilizare (inclusiv cerealele utilizate în producerea de energie regenerabilă).
            
                         
                     
                     
                        
                           Grâu comun și alac
                        
                        
                           Triticum aestivum L. emend. Fiori et Paol., Triticum spelta L. și Triticum monococcum L.
                     
                  
                         
                     
                     
                        
                           Grâu dur
                        
                        
                           Triticum durum Desf.
                     
                  
                         
                     
                     
                        
                           Secară
                        
                        
                           Secale cereale L., inclusiv amestecurile de secară și alte cereale semănate toamna (borceag).
                     
                  
                         
                     
                     
                        
                           Orz
                        
                        
                           Hordeum vulgare L.
                     
                  
                         
                     
                     
                        
                           Ovăz
                        
                        
                           Avena sativa L., inclusiv amestecurile de ovăz și alte cereale semănate primăvara.
                     
                  
                         
                     
                     
                        
                           Porumb boabe
                        
                        Porumb (Zea mays L.) recoltat pentru boabe.
                     
                  
                         
                     
                     
                        
                           Orez
                        
                        
                           Oryza sativa L.
                     
                  
                         
                     
                     
                        
                           Alte cereale pentru producția de boabe
                        
                        Cereale semănate în cultură pură, recoltate în stare uscată pentru boabe, neînregistrate la rubricile anterioare.
                     
                  
               Culturi de leguminoase uscate și proteaginoase pentru producția de boabe (inclusiv semințe și amestecuri de cereale și leguminoase)
            
            Culturi semănate și recoltate în principal pentru conținutul în proteine.
            Se înregistrează toate suprafețele cultivate cu leguminoase uscate și de culturi proteice recoltate în stare uscată pentru boabe, indiferent de utilizare (inclusiv culturile utilizate în producerea de energie regenerabilă).
            
               dintre care mazăre, fasole boabe și lupin dulce
            
            
               Pisum sativum L., Vicia faba L., Lupinus spp., semănate în cultură pură și recoltate în stare uscată pentru boabe.
            
               Cartofi (inclusiv cartofi timpurii și cartofi pentru sămânță)
            
            
               Solanum tuberosum L.
            
               Sfeclă de zahăr (exceptând semințele)
            
            
               Beta vulgaris L. destinată industriei zahărului și producerii de alcool (inclusiv pentru producerea de energie).
            
               Rădăcinoase furajere și brasicacee (exceptând semințele)
            
            Sfeclă furajeră (Beta vulgaris L.) și plante din familia Brassicaceae recoltate în principal pentru hrana animalelor, indiferent dacă sunt rădăcină sau tulpină, și alte plante cultivate în principal pentru rădăcinile lor furajere, care nu au fost menționate în altă parte.
            
               Culturi industriale
            
            Culturi care de obicei nu sunt vândute direct pentru consum deoarece necesită o prelucrare industrială înainte de utilizarea finală.
            Toate suprafețele cu culturi industriale, indiferent de utilizare, trebuie înregistrate aici (inclusiv culturile utilizate pentru producția de energie regenerabilă).
            
                         
                     
                     
                        
                           Tutun
                        
                        
                           Nicotiana tabacum L.
                     
                  
                         
                     
                     
                        
                           Hamei
                        
                        
                           Humulus lupulus L.
                     
                  
                         
                     
                     
                        
                           Bumbac
                        
                        
                           Gossypium spp., recoltat pentru fibre, precum și pentru semințe oleaginoase.
                     
                  
                         
                     
                     
                        
                           Rapiță și rapiță sălbatică
                        
                        
                           Brassica napus L. (partim) și Brassica rapa L. var. sylvestris (Lam.) Briggs, cultivate pentru producția de ulei, recoltate sub formă de boabe uscate.
                     
                  
                         
                     
                     
                        
                           Floarea-soarelui
                        
                        
                           Helianthus annuus L., recoltată sub formă de boabe uscate.
                     
                  
                         
                     
                     
                        
                           Soia
                        
                        
                           Glycine max L. Merril, recoltată sub formă de boabe uscate.
                     
                  
                         
                     
                     
                        
                           Semințe de in (in pentru ulei)
                        
                        
                           Linum usitatissimum L., varietăți cultivate în special pentru producția de ulei, recoltate sub formă de boabe uscate.
                     
                  
                         
                     
                     
                        
                           Alte culturi oleaginoase
                        
                        Alte plante cultivate în principal pentru conținutul în ulei, recoltate sub formă de boabe uscate, care nu sunt menționate în altă parte.
                     
                  
                         
                     
                     
                        
                           In
                        
                        
                           Linum usitatissimum L., varietăți cultivate în special pentru producția de fibre.
                     
                  
                         
                     
                     
                        
                           Cânepă
                        
                        
                           Cannabis sativa L.
                     
                  
                         
                     
                     
                        
                           Alte plante pentru fibre
                        
                        Alte plante cultivate în principal pentru conținutul de fibre, care nu sunt menționate în altă parte.
                     
                  
                         
                     
                     
                        
                           Plante aromatice, medicinale și culinare
                        
                        Plante sau părți din plante utilizate în scopuri farmaceutice, pentru producerea de parfum sau consumul uman.
                        Plantele culinare se disting de legume prin faptul că sunt utilizate în cantități mici și că asigură mai degrabă aroma decât substanța nutritivă..
                     
                  
                         
                     
                     
                        
                           Alte culturi industriale care nu sunt menționate în altă parte
                        
                        Alte culturi industriale care nu sunt menționate în altă parte.
                        Sunt incluse suprafețele de culturi utilizate exclusiv pentru producția de energie regenerabilă.
                     
                  
               Legume proaspete, pepeni galbeni și căpșuni, din care:
            
            
               În aer liber sau sub acoperiș protector jos (neaccesibil)
            
            Legume proaspete, pepeni galbeni și căpșuni, în aer liber sau sub acoperiș jos (neaccesibil).
            
               În câmp deschis
            
            Legume proaspete, pepeni, căpșuni, cultivate pe teren arabil în rotație cu alte culturi agricole.
            
               Producție casnică
            
            Legume proaspete, pepeni, căpșuni, cultivate pe teren arabil în rotație cu alte culturi horticole.
            
               În seră sau sub alt acoperiș protector (accesibil)
            
            Culturi practicate în sere sau sub acoperișuri înalte, fixe sau mobile (sticlă sau plastic rigid sau flexibil) pe tot parcursul sau pe o mare parte a ciclului vegetativ al acestora.
            
               Flori și plante ornamentale (exclusiv pepinierele)
            
            
               În aer liber sau sub acoperiș protector jos (neaccesibil)
            
            Flori și plante ornamentale (cu excepția pepinierelor) cultivate în aer liber sau sub acoperiș protector jos (neaccesibil).
            
               În seră sau sub alt acoperiș protector (accesibil)
            
            Flori și plante ornamentale (cu excepția pepinierelor) care, pe tot parcursul sau pe o mare parte a ciclului vegetativ al acestora, sunt acoperite de sere sau de acoperișuri înalte, fixe sau mobile (sticlă sau plastic rigid sau flexibil).
            
               Plante recoltate în stare verde
            
            Sunt incluse aici toate culturile de pe terenuri arabile recoltate «verzi» și destinate în special hranei pentru animale, producției de energie regenerabilă (de exemplu, producția de biomasă din porumbul verde) sau de îngrășământ verde, și anume cerealele, ierburile, leguminoasele sau culturile industriale și alte culturi de pe terenuri arabile recoltate și/sau utilizate verzi.
            Culturile trebuie să fie cultivate prin rotație cu alte culturi, ocupând aceeași parcelă pentru o perioadă mai mică de cinci ani (culturi furajere anuale sau multianuale).
            Sunt incluse culturile neutilizate în exploatație, dar vândute, fie pentru a fi utilizate direct de către alte exploatații agricole, fie pentru industrie.
            
               Pășuni temporare
            
            Plante erbacee pentru pășunat, fân sau însilozare incluse ca parte a unei rotații normale a culturilor, cu durata de cel puțin un an de cultură și mai puțin de cinci ani, semănată cu iarbă sau amestecuri de ierburi. Suprafețele se desțelenesc prin arătură sau prin alte lucrări sau plantele se distrug prin alte metode, ca de exemplu erbicidare, înainte ca suprafața să fie însămânțată și plantată din nou.
            Sunt incluse amestecurile în care predomină gramineele și alte culturi furajere (în general, leguminoase), pășunate, recoltate ca plante verzi sau ca fân.
            
               Alte plante recoltate verzi
            
            Alte culturi anuale sau multianuale (de mai puțin de cinci ani) recoltate în stare verde astfel cum se descrie la rubrica «Plante recoltate în stare verde».
            
               Porumb verde
            
            Toate formele de porumb (Zea mays L.) cultivate în special pentru însilozare, care nu se recoltează pentru boabe (știulete întreg, părți sau planta întreagă).
            Se include porumbul verde consumat direct de către animale (fără însilozare) și știuleții de porumb (boabe, cocean, pănuși) recoltat ca furaj pentru animale sau în vederea însilozării, precum și pentru producția de energie regenerabilă.
            
               Plante leguminoase
            
            Plantele leguminoase cultivate și recoltate verzi ca plante întregi în special pentru furaje, energie sau utilizarea de îngrășământ verde.
            Sunt incluse aici amestecurile în care predomină (în mod normal > 80 %) leguminoasele furajere și plantele erbacee, recoltate verzi sau ca fân.
            
               Alte plante recoltate în stare verde care nu sunt menționate în altă parte
            
            Alte culturi pe terenuri arabile destinate hranei animalelor, recoltate în stare verde, nemenționate în altă parte.
            
               Semințe și răsaduri pe teren arabil
            
            Suprafețe pentru producția de semințe sau de răsaduri, destinate vânzării, altele decât cele de cereale, orez, legume uscate, cartofi și plante oleaginoase. Sunt incluse aici furajul verde recoltat pentru semințe, rădăcini recoltate pentru semințe, semințe și răsaduri pentru legume și flori destinate vânzării etc.
            
               Alte culturi pe teren arabil
            
            Culturile arabile neincluse în altă parte.
            
               Teren necultivat
            
            Întregul teren arabil fie inclus într-un sistem de rotație a culturilor, fie menținut în bune condiții agricole și de mediu [BCAM (6)], lucrat sau nu, dar fără intenția de a produce o cultură pe durata unui an de cultură.
            Caracteristica esențială a terenurilor necultivate este că terenurile se lasă în repaus în mod normal pe toată durata campaniei.
            Terenurile scoase temporar din circuitul agricol pot fi:
            
                        1.
                     
                     
                        terenul gol, fără culturi pe el;
                     
                  
                        2.
                     
                     
                        teren cu vegetație naturală spontană, care se poate folosi ca hrană pentru animale sau se poate introduce în arătură;
                     
                  
                        3.
                     
                     
                        teren semănat exclusiv pentru producția de îngrășământ verde (teren necultivat verde).
                     
                  
               Grădini familiale
            
            Suprafețe dedicate cultivării de produse agricole destinate consumului propriu de către exploatant și gospodăria acestuia, în mod normal, separate de restul terenului agricol, și recunoscute ca grădini familiale.
            Sunt vândute de exploatație numai produsele excedentare ocazionale care provin de pe această suprafață. Toate suprafețele ale căror produse sunt vândute cu regularitate pe piață sunt incluse la alte rubrici, chiar dacă o parte din producție este consumată de exploatant și gospodăria acestuia.
            
               Pajiște permanentă
            
            Terenuri consacrate în mod permanent (pentru o perioadă de cinci ani și mai mult) culturii de plante furajere erbacee, fie că acestea sunt cultivate (semănate) sau naturale (autoînsămânțate) și care nu intră în sistemul de rotație a culturilor al exploatației.
            Terenul poate fi utilizat ca pășune, cosit pentru însilozare și fân sau utilizat pentru producția de energie regenerabilă.
            
               Pășuni și fânețe, exclusiv cele de pe terenuri accidentate
            
            Fânețe permanente aflate pe soluri de calitate bună sau medie. Aceste suprafețe pot fi utilizate în mod normal pentru pășunatul intensiv.
            
               Pășuni și fânețe pe terenuri accidentate
            
            Pășuni permanente cu randament slab, cu soluri în general sărace, de exemplu cele situate frecvent în zone accidentate și la altitudine mare, de obicei neameliorate cu îngrășăminte, prin cultură, cu însămânțări sau drenaj.
            Aceste suprafețe pot fi utilizate numai pentru pășunatul extensiv și în mod normal nu sunt cosite sau sunt cosite în mod extensiv; acestea nu pot susține o mare densitate de animale.
            
               Pajiști permanente care nu mai sunt utilizate în producție și sunt eligibile pentru plata subvențiilor
            
            Suprafețele pajiștilor permanente și ale pășunilor care nu mai sunt exploatate și care, în conformitate cu Regulamentul (CE) nr. 1782/2003 al Consiliului (7) sau, după caz, cu cea mai recentă legislație, sunt menținute în bune condiții agricole și de mediu și pot beneficia de sprijin financiar.
            
               Culturi permanente
            
            Culturi care nu sunt cultivate în rotație, altele decât fânețele permanente, care ocupă terenurile o perioadă lungă de timp și dau recolte timp de mai mulți ani.
            
               Plantații de pomi fructiferi și de arbuști fructiferi
            
            Suprafețe cu pomi fructiferi, arbuști sau plante vivace cu fructe tip bacă altele decât căpșunii, destinate producției de fructe. Livezile pot fi de tip continuu cu spațiere minimă între arbori sau de tip discontinuu cu spațiere mare.
            
               Specii de fructe, dintre care:
            
            
                         
                     
                     
                        
                           Fructe din zone cu climat temperat
                        
                        Plantațiile de pomi fructiferi care sunt cultivate în mod tradițional în zone cu climă temperată pentru producția de fructe.
                     
                  
                         
                     
                     
                        
                           Fructe din zone cu climat subtropical
                        
                        Plantațiile de pomi fructiferi care sunt cultivate în mod tradițional în zone cu climă subtropicală pentru producția de fructe.
                     
                  
               Specii de bace
            
            Plantațiile de bace care sunt cultivate în mod tradițional în zone cu climă temperată și subtropicală pentru producția de bace.
            
               Fructe cu coajă
            
            Plantațiile de fructe cu coajă care sunt cultivate în mod tradițional în zone cu climă temperată și subtropicală.
            
               Plantații de citrice
            
            Plantații de Citrus spp.
            
               Plantații de măslini
            
            Plantații de Olea europaea L.
            
                         
                     
                     
                        
                           Care produc în mod curent măsline de masă
                        
                        Plantații cu varietăți care produc în mod normal măsline de masă.
                     
                  
                         
                     
                     
                        
                           Care produc în mod curent măsline pentru producția de ulei de măsline
                        
                        Plantații cu varietăți care produc în mod normal măsline pentru ulei.
                     
                  
               Plantații viticole, care produc în mod curent:
            
            Plantații de Vitis vinifera L.
            
                         
                     
                     
                        
                           Vin de calitate
                        
                        Varietățile de struguri cultivate în mod normal pentru producția de vinuri cu denumire de origine protejată (DOP) care îndeplinesc cerințele prevăzute (i) în Regulamentul (CE) nr. 479/2008 al Consiliului (8) sau, dacă este cazul, în cea mai recentă legislație; și (ii) în normele naționale corespunzătoare.
                        Varietățile de struguri cultivate în mod normal pentru producția de vinuri cu indicație geografică protejată (IGP) care îndeplinesc cerințele prevăzute (i) în Regulamentul (CE) nr. 479/2008 sau, dacă este cazul, în cea mai recentă legislație; și (ii) în normele naționale corespunzătoare.
                     
                  
                         
                     
                     
                        
                           Alte vinuri
                        
                        Varietățile de struguri care sunt cultivate în mod normal pentru producția de vinuri, altele decât vinurile cu DOP sau cu IGP.
                     
                  
                         
                     
                     
                        
                           Struguri de masă
                        
                        Varietățile de struguri care sunt cultivate în mod normal pentru producția de struguri proaspeți.
                     
                  
                         
                     
                     
                        
                           Stafide
                        
                        Varietățile de struguri care sunt cultivate în mod normal pentru producția de stafide.
                     
                  
               Pepiniere
            
            Suprafețele de plante tinere fibroase cultivate în aer liber destinate replantării:
            
                        (a)
                     
                     
                        pepiniere de viță de vie și butuci;
                     
                  
                        (b)
                     
                     
                        pepiniere de pomi fructiferi și de bace;
                     
                  
                        (c)
                     
                     
                        pepiniere de plante ornamentale;
                     
                  
                        (d)
                     
                     
                        pepiniere comerciale de arbori de pădure (cu excepția arborilor pentru nevoile proprii ale exploatației, crescuți în zona împădurită);
                     
                  
                        (e)
                     
                     
                        arbori și arbuști pentru plantarea în grădini, parcuri, pe marginea drumurilor, pe ramblee (de exemplu, plante pentru garduri vii, trandafiri ornamentali și alți arbuști ornamentali, conifere ornamentale), precum și port-altoii acestora și materialul săditor.
                     
                  
               Alte culturi permanente
            
            Culturile permanente în aer liber, altele decât cele incluse în categoria anterioară și în special cele utilizate pentru împletit sau răsucit, cultivate în general în fiecare an, precum și pomii plantați în scopuri comerciale ca pomi de crăciun pe suprafața agricolă utilizată..
            
               Culturi permanente în seră
            
            
               Alte terenuri
            
            Categoria «alte terenuri» include suprafața agricolă neutilizată (suprafață agricolă care nu mai este exploatată din motive economice, sociale sau din alte motive și care nu se mai folosește în sistemul de rotație a culturilor) și suprafața ocupată de clădiri, curți de ferme, drumuri, iazuri, cariere, terenuri aride, stânci etc.
            
               Suprafață agricolă neutilizată
            
            Suprafață utilizată anterior în scopuri agricole, dar care, în timpul anului de referință pentru anchetă, nu este utilizată în scopuri agricole din motive economice, sociale sau din alte motive și care nu participă la sistemul de rotație a culturilor, adică suprafață care nu este destinată nici unei utilizări agricole.
            Această suprafață ar putea fi redată culturii cu ajutorul mijloacelor disponibile în mod normal într-o exploatație.
            
               Suprafața împădurită
            
            Suprafețe acoperite de copaci sau arbuști de pădure, inclusiv plantații de plopi și alți pomi similari în interiorul sau în afara pădurii și pepinierele de copaci de pădure cultivate pe teren împădurit pentru necesitățile proprii ale exploatației, precum și facilități forestiere (drumuri forestiere, depozite pentru cherestea etc.).
            
               dintre care crânguri cu rotație rapidă
            
            Suprafețele împădurite pentru creșterea plantelor de pădure, în cazul în care perioada de rotație este de 20 de ani sau mai puțin.
            Perioada de rotație este timpul dintre prima semănare/plantare a copacilor și recoltarea produsului final, în cazul în care recoltarea nu include acțiuni normale de gospodărire cum ar fi rărirea.
            
               Alte terenuri (terenuri ocupate de clădiri, curți de ferme, drumuri, iazuri, cariere, terenuri nefertile, pietroase etc.)
            
            Toate părțile suprafeței totale a exploatației care nu fac parte din suprafața agricolă utilizată, suprafața agricolă neutilizată sau suprafața împădurită.
            
               Ciuperci
            
            Ciuperci de cultură crescute în clădiri care au fost construite special sau adaptate pentru creșterea ciupercilor, precum și spații subterane, peșteri și pivnițe.
            
               Plante energetice (pentru producția de biocombustibili sau alt tip de energie regenerabilă)
            
            Zona de producție a plantelor energetice specifice neutilizate în alte scopuri decât producția de energie și cultivate pe teren agricol arabil.
            
               Suprafața irigată
            
            
               Suprafața irigabilă totală
            
            Suprafața maximă totală utilizată care ar putea fi irigată în anul de referință folosind echipamentele și cantitatea de apă disponibilă în mod normal pe exploatație.
            
               Suprafața totală cultivată irigată cel puțin o dată în ultimele 12 luni
            
            Suprafața culturilor care au fost irigate efectiv cel puțin o dată în cursul celor 12 luni anterioare zilei de referință a anchetei.
            
               Metodele de irigare folosite:
            
            
                         
                     
                     
                        
                           Irigare de suprafață (prin inundare, șanțuri)
                        
                        Scurgerea apei la suprafața solului prin forța gravitației, fie prin acoperirea întregii suprafețe, fie prin rigole săpate între rândurile de cultură.
                     
                  
                         
                     
                     
                        
                           Irigare prin aspersiune
                        
                        Irigarea plantelor prin pulverizarea apei cu presiune mare sub formă de ploaie deasupra parcelelor.
                     
                  
                         
                     
                     
                        
                           Irigare prin picurare
                        
                        Irigarea plantelor prin picurare la rădăcină cu ajutorul micro-aspersoarelor sau prin brumizare.
                     
                  
               Sursa apei de irigare folosită pe exploatație:
            
            Sursa întregii ape sau a celei mai mari părți din ea, utilizate pe exploatație.
            
                         
                     
                     
                        
                           Apele subterane ale exploatației
                        
                        Surse de apă, situate în interiorul sau în apropierea exploatației, care utilizează apă pompată dintr-un puț forat sau săpat sau dintr-un izvor natural sau similar.
                     
                  
                         
                     
                     
                        
                           Apele de suprafață ale exploatației
                        
                        Iazuri mici naturale sau captări artificiale, situate în întregime în cadrul exploatației sau utilizate de către o singură exploatație.
                     
                  
                         
                     
                     
                        
                           Apele de suprafață din afara exploatației, din lacuri, râuri sau cursuri de apă
                        
                        Râuri/întinderi de apă dulce de suprafață (lacuri, râuri, alte cursuri de apă de suprafață) care nu sunt create artificial în scopul irigațiilor.
                     
                  
                         
                     
                     
                        
                           Apa din afara exploatației din rețelele comune de aprovizionare cu apă
                        
                        Surse de apă din afara exploatației, altele decât cele menționate la punctul «Apele de suprafață din afara exploatației, din lacuri, râuri sau cursuri de apă», accesibile pentru cel puțin două exploatații.
                     
                  
                         
                     
                     
                        
                           Alte surse
                        
                        Alte surse de apă pentru irigații, care nu sunt menționate în altă parte. Acestea ar putea fi surse de apă foarte sărată, de exemplu Atlanticul sau Mediterana, caz în care aceasta este tratată, înainte de a fi utilizată, pentru diminuarea concentrației de sare (desalinizare), de asemenea apa salmastră (salinitate limitată) cum este cea din Baltica și din anumite râuri, caz în care este posibilă utilizarea în mod direct, fără tratare. Apa ar putea, de asemenea, proveni din tratarea apelor uzate și să fie furnizată ca atare utilizatorului.
                     
                  III.   EFECTIVE DE ANIMALE
            
            Efective de animale de producție care se află în posesia sau gestiunea directă a exploatației la data de referință a anchetei.
            Animalele nu sunt în mod necesar proprietatea deținătorului. Aceste animale se pot afla în exploatație (pe suprafețele agricole utilizate sau în adăposturi folosite de exploatație) sau în afara acesteia (pe pășunile comunale sau în curs de migrare etc.).
            
               Ecvidee
            
            Animale domestice care aparțin familiei Equidae, genus Equus (cai, măgari etc.).
            
               Bovine
            
            Animale domestice din speciile Bos taurus și Bubalus bubalis, inclusiv hibrizi, cum ar fi beefalo.
            
                         
                     
                     
                        
                           Bovine, sub un an, masculi și femele
                        
                     
                  
                         
                     
                     
                        
                           Bovine, între un an și mai puțin de doi ani, masculi
                        
                     
                  
                         
                     
                     
                        
                           Bovine, între un an și mai puțin de doi ani, femele
                        
                     
                  
                         
                     
                     
                        
                           Bovine de peste doi ani, masculi
                        
                     
                  
                         
                     
                     
                        
                           Juninci de doi ani și peste
                        
                        Bovine femele în vârstă de doi ani și mai mult care nu au fătat.
                     
                  
                         
                     
                     
                        
                           Vaci de lapte
                        
                        Bovine femele care au fătat (inclusiv cele sub doi ani) și care datorită rasei sau unor calități speciale sunt crescute exclusiv sau în mod principal pentru producția laptelui pentru consum uman sau pentru prelucrare în vederea obținerii de produse lactate.
                     
                  
                         
                     
                     
                        
                           Alte vaci
                        
                        Bovine femele care au fătat (inclusiv cele sub doi ani) și care datorită rasei sau unor calități speciale sunt crescute exclusiv sau în mod principal pentru reproducție și al căror lapte nu este destinat consumului uman sau prelucrării în vederea obținerii de produse lactate.
                     
                  
               Ovine și caprine
            
            
               Ovine (toate vârstele)
            
            Animale domestice din specia Ovis aries.
            
                         
                     
                     
                        
                           Femele de reproducție
                        
                        Oi și mioare montate.
                     
                  
                         
                     
                     
                        
                           Alte ovine
                        
                        Toate ovinele, altele decât femele de reproducție.
                     
                  
               Caprine (toate vârstele)
            
            Animale domestice din subspecia Capra aegagrus hircus.
            
                         
                     
                     
                        
                           Femele de reproducție
                        
                        Capre care au fătat deja o dată și capre care au fost împerecheate.
                     
                  
                         
                     
                     
                        
                           Alte caprine
                        
                        Toate caprinele care nu sunt femele pentru reproducție.
                     
                  
               Porcine
            
            Animale domestice din specia Sus scrofa domesticus.
            
                         
                     
                     
                        
                           Purcei cu greutatea animalului viu sub 20 de kilograme
                        
                        Purcei care au în general greutatea animalului viu de mai puțin de 20 de kilograme.
                     
                  
                         
                     
                     
                        
                           Scroafe de reproducție de 50 de kilograme și peste
                        
                        Porcine femele de 50 de kilograme și peste păstrate pentru rasă, indiferent dacă au fătat sau nu.
                     
                  
                         
                     
                     
                        
                           Alte porcine
                        
                        Porcine care nu au fost menționate în altă parte.
                     
                  
               Păsări de curte
            
            
                         
                     
                     
                        
                           Pui de carne
                        
                        Animale domestice din specia Gallus gallus crescute pentru producția de carne.
                     
                  
                         
                     
                     
                        
                           Găini ouătoare
                        
                        Animale domestice din specia Gallus gallus care au ajuns la maturitate și care sunt crescute pentru producția de ouă.
                     
                  
                         
                     
                     
                        
                           Alte păsări de curte
                        
                        Păsări de curte care nu au fost menționate la rubrica «Păsări de curte» sau la rubrica «Găini ouătoare».
                        
                                     
                                 
                                 
                                    
                                       Curcani
                                    
                                    Animale domestice din specia Meleagris.
                                 
                              
                                     
                                 
                                 
                                    
                                       Rațe
                                    
                                    Animale domestice din speciile Anas și Cairina moschata.
                                 
                              
                                     
                                 
                                 
                                    
                                       Gâște
                                    
                                    Animale domestice din specia Anser anser dom.
                                 
                              
                                     
                                 
                                 
                                    
                                       Struți
                                    
                                    Struți (Struthio camelus).
                                 
                              
                                     
                                 
                                 
                                    
                                       Alte păsări de curte care nu sunt menționate în altă parte
                                    
                                 
                              
                  
               Iepuri, femele de reproducție
            
            Iepuri femele (din specia Oryctolagus) pentru reproducția de iepuri pentru carne și care au fătat deja.
            
               Albine
            
            Numărul de stupi ocupați cu albine (Apis mellifera) pentru producerea de miere.
            
               Animale care nu sunt menționate în altă parte
            
            Orice animal domestic de producție care nu este menționat în această secțiune.
            IV.   FORȚA DE MUNCĂ
            
            (i)   ACTIVITĂȚI AGRICOLE ÎN CADRUL EXPLOATAȚIEI
            
               Forța de muncă agricolă
            
            Forța de muncă agricolă a exploatației include toate persoanele care au absolvit învățământul obligatoriu (dacă au împlinit vârsta de absolvire a școlii) care au lucrat pe exploatația care a făcut obiectul anchetei în cursul celor 12 luni de dinaintea zilei de referință a anchetei.
            În cazul în care legislația națională nu precizează o vârstă minimă pentru învățământul obligatoriu la zi sau seral, se consideră ca vârstă convențională de absolvire a școlii vârsta de 15 ani.
            Titularii individuali care nu prestează activitate agricolă pe exploatație sunt înregistrați în anchetă, dar nu sunt trecuți la «Forța de muncă agricolă totală».
            Toate persoanele care au vârsta de pensionare și continuă să lucreze pe exploatație se includ în forța de muncă agricolă.
            Nu este inclusă forța de muncă care lucrează în cadrul exploatației, dar este utilizată de un terț sau în cadrul unor acorduri de întrajutorare (de exemplu, personalul din întreprinderi agricole sau din cooperative).
            
               Munca agricolă
            
            Este considerată muncă agricolă orice tip de muncă pe exploatație care contribuie fie la (i) activitățile definite în anexa I din Regulamentul (CE) nr. 1166/2008; fie la (ii) întreținerea mijloacelor de producție; fie la (iii) activități ce decurg în mod direct din aceste activități productive.
            
               Timpul utilizat pentru muncă agricolă în cadrul exploatației
            
            Timpul utilizat pentru muncă agricolă în cadrul exploatației reprezintă timpul de lucru alocat efectiv muncii agricole pentru exploatație, exclusiv munca în gospodăriile titularului sau șefului.
            
               Unitate anuală de muncă (UAM)
            
            Timpul de ocupare echivalent normă întreagă, și anume numărul total de ore de muncă împărțit la media anuală a orelor de muncă pentru locurile de muncă cu normă întreagă din țară.
            Prin normă întreagă se înțelege numărul minim de ore necesar potrivit dispozițiilor naționale care reglementează contractele de angajare. În cazul în care în aceste contracte nu este indicat numărul anual de ore, se ia în considerare un minim de 1 800 de ore pe an (225 de zile lucrătoare de opt ore).
            
               Titularul
            
            Titularul este persoana fizică, grupul de persoane fizice sau persoana juridică în numele și pe seama căreia este exploatată exploatația și care răspunde din punct de vedere juridic și economic de exploatație, adică persoana care își asumă riscurile economice pentru aceasta.
            Titularul poate fi proprietar, fermier, emfiteot, uzufructuar sau mandatar.
            
                         
                     
                     
                        Sex
                     
                  
                         
                     
                     
                        Vârstă
                     
                  
                         
                     
                     
                        Activități agricole în cadrul exploatației (în afară de activitățile de gospodărie)
                     
                  
               Șeful exploatației
            
            Persoana fizică care se ocupă de gestionarea curentă financiară și a producției care țin de funcționarea exploatației respective.
            
                         
                     
                     
                        Sex
                     
                  
                         
                     
                     
                        Vârstă
                     
                  
                         
                     
                     
                        Activități agricole în cadrul exploatației (în afară de activitățile de gospodărie)
                     
                  
                         
                     
                     
                        
                           Nivelul de instruire al șefului exploatației
                        
                        
                                     
                                 
                                 
                                    
                                       Pregătirea agricolă a șefului exploatației
                                    
                                 
                              
                                     
                                 
                                 
                                    
                                       Numai experiență practică în domeniul agriculturii
                                    
                                    Experiența acumulată prin muncă efectivă într-o exploatație agricolă.
                                 
                              
                                     
                                 
                                 
                                    
                                       Formare elementară în domeniul agriculturii
                                    
                                    Orice ciclu de formare încheiat într-un colegiu agricol general și/sau într-o instituție specializată în anumite discipline (inclusiv horticultură, viticultură, silvicultură, piscicultură, științe veterinare, tehnologie agricolă și discipline conexe). Ucenicia agricolă încheiată se consideră pregătire de bază.
                                 
                              
                                     
                                 
                                 
                                    
                                       Pregătire completă în domeniul agriculturii
                                    
                                    Orice curs de pregătire cu o durată de cel puțin doi ani compleți de pregătire după încheierea învățământului obligatoriu și încheiat la un colegiu agricol, universitate sau alt institut de învățământ superior în specialitatea agricultură, horticultură, viticultură, silvicultură, piscicultură, științe veterinare, tehnologie agricolă sau o disciplină conexă.
                                 
                              
                                     
                                 
                                 
                                    
                                       Formarea profesională a șefului în ultimele 12 luni
                                    
                                    Formarea profesională reprezintă o măsură sau o activitate de formare furnizată de un formator sau o instituție de formare care are ca prim obiectiv dobândirea de noi competențe legate de activitățile agricole sau de activități legate direct de exploatație sau dezvoltarea și perfecționarea celor existente.
                                 
                              
                  
               Membri ai familiei titularului unic, care desfășoară activități agricole pentru exploatație:
            
            Membri de familie ai titularului unic, inclusiv soțul/soția, care desfășoară activități agricole în cadrul exploatație, dar care nu locuiesc în mod necesar pe exploatație.
            În general, membrii familiei titularului sunt soțul/soția, rudele în linie ascendentă sau descendentă (inclusiv cele prin căsătorie sau prin adopție) și frații și surorile titularului sau soțul/soția său/sa.
            Două persoane care locuiesc împreună ca parteneri conjugali, fără a fi căsătoriți, sunt considerate, de asemenea, ca fiind soț și soție.
            
               Membri ai familiei titularului unic, care desfășoară activități agricole pentru exploatație: bărbați
            
            
                        —
                     
                     
                        Activități agricole în cadrul exploatației (în afara activităților de gospodărie)
                     
                  
               Membri ai familiei titularului unic, care desfășoară activități agricole pentru exploatație: femei
            
            
                        —
                     
                     
                        Activități agricole în cadrul exploatației (în afara activităților de gospodărie)
                     
                  
               Angajați permanenți nemembri ai familiei:
            
            Toate persoanele care efectuează activități agricole și care primesc pentru acesta orice tip de remunerație (salariu fix, săptămânal, profituri sau alte modalități de plată, inclusiv plata în natură) de pe exploatația agricolă, altele decât titularul și membrii familiei sale.
            Forța de muncă angajată permanent se referă la persoanele care au efectuat activități agricole pe exploatație în cursul celor 12 luni care precedă ziua de referință a anchetei, indiferent de durata săptămânii de lucru.
            De asemenea, sunt incluse și persoanele care au muncit cu regularitate o parte din această perioadă, dar care nu au putut munci întreaga perioadă, din următoarele motive:
            
                        1.
                     
                     
                        condițiile speciale de producție în cadrul exploatației (de exemplu, la exploatațiile specializate în cultivarea măslinilor sau strugurilor sau a fructelor și legumelor în aer liber, în îngrășarea vitelor prin hrănirea cu iarbă, în cazul cărora forța de muncă este necesară numai câteva luni);
                     
                  
                        2.
                     
                     
                        neprezentare la lucru ca urmare a concediilor, a satisfacerii serviciului militar, a unor boli, accidente sau a decesului;
                     
                  
                        3.
                     
                     
                        începerea sau încetarea angajării pe exploatație (acoperă, de asemenea, și lucrătorii care încetează lucrul pentru o exploatație agricolă pentru a începe să lucreze pentru o alta, în cursul celor 12 luni care precedă ziua de referință a anchetei);
                     
                  
                        4.
                     
                     
                        încetarea totală a activității în cadrul exploatației din cauze de forță majoră (inundații, incendii etc.).
                        Angajați permanenți nemembri ai familiei: bărbați
                        
                                    —
                                 
                                 
                                    Activități agricole în cadrul exploatației (în afara activităților de gospodărie)
                                 
                              Angajați permanenți nemembri ai familiei: femei
                        
                                    —
                                 
                                 
                                    Activități agricole în cadrul exploatației (în afara activităților de gospodărie)
                                 
                              
                  
               Angajați fără contract nemembri ai familiei: bărbați și femei
            
            Persoanele «fără contract permanent» sunt lucrătorii care nu au muncit în fiecare săptămână pe exploatația agricolă în cursul celor 12 luni care precedă ziua de referință a anchetei, din alte motive decât cele enumerate la rubrica «Angajați permanenți nemembri ai familiei».
            Numărul de zile de lucru efectuate de forța de muncă fără contract permanent, nemembră a familiei, se referă la orice zi cu o durată care să îl îndreptățească pe lucrător la plata salariului sau a oricărui alt tip de remunerare (salarii săptămânale, profituri sau alte modalități de plată, inclusiv plata în natură) pentru o zi completă de muncă în cursul căreia este prestată o muncă de tipul celei efectuate de un lucrător agricol angajat cu normă întreagă. Zilele de concediu și de concediu medical nu se socotesc drept zile de muncă.
            O zi de muncă completă este ziua normală de muncă a lucrătorilor angajați permanenți cu normă întreagă.
            (ii)   ALTE ACTIVITĂȚI LUCRATIVE: ALTE ACTIVITĂȚI DECÂT CELE AGRICOLE ÎN CADRUL EXPLOATAȚIEI (CARE NU SUNT DIRECT LEGATE DE EXPLOATAȚIE) ȘI ACTIVITĂȚI ÎN AFARA EXPLOATAȚIEI
            Altă activitate lucrativă este orice activitate desfășurată în schimbul unei remunerații (salariu fix, săptămânal, profituri sau alte modalități de plată, inclusiv plata în natură, pentru serviciul prestat), alta decât cea privind munca agricolă definită la secțiunea IV punctul (i) și orice altă activitate lucrativă direct legată de exploatație definită în secțiunea V punctul (i).
            Se include și munca agricolă efectuată de către forța de muncă a unei exploatații agricole pentru o altă exploatație.
            Informațiile sunt colectate numai în cazul exploatațiilor cu titulari unici, titularul unic fiind o persoană fizică (și anume, acolo unde titularul este și șef) și în cazul tuturor grupurilor de exploatații. Nu sunt colectate informații în cazul exploatațiilor cu titulari unici, dacă titularul nu este și șef, și în cazul persoanelor juridice.
            Informațiile privind alte activități lucrative sunt înregistrate pentru titular și pentru ceilalți membri ai familiei titularului unic. Acestea sunt înregistrate numai dacă respectivii membri sunt angajați la exploatația pe care lucrează sau a căror activitate este direct legată de exploatație.
            Activitățile lucrative secundare neagricole și neseparabile pe exploatație sunt excluse deoarece acestea sunt incluse în munca agricolă.
            Activitățile incluse aici sunt clasificate ca:
            —   activități principale– care ocupă un timp mai mare sau egal în raport cu activitatea agricolă efectuată pentru exploatație;
            —   activități secundare– care ocupă un timp mai mic decât activitatea agricolă efectuată pentru exploatație.
            
               Alte activități lucrative ale titularului care este și șeful exploatației:
            
            Toate activitățile lucrative care nu sunt direct legate de exploatație desfășurate de titularul care este și șeful exploatației ca activitate secundară a acestuia.
            
               Alte activități lucrative ale celorlalți membri ai familiei titularului unic:
            
            
                         
                     
                     
                        Activitate principală
                        Numărul persoanelor (fie soțul/soția titularului unic sau alți membri ai familiei titularului unic) care desfășoară activități lucrative care nu sunt legate de exploatație ca activitate principală a acestora.
                     
                  
                         
                     
                     
                        Activitate secundară
                        Numărul persoanelor (fie soțul/soția titularului unic sau alți membri ai familiei titularului unic) care desfășoară activități lucrative care nu sunt legate de exploatație ca activitate secundară a acestora.
                     
                  V.   ALTE ACTIVITĂȚI LUCRATIVE ALE EXPLOATAȚIEI (DIRECT LEGATE DE EXPLOATAȚIE)
            
            (i)   LISTA ALTOR ACTIVITĂȚI LUCRATIVE
            În categoria alte activități lucrative ale exploatației intră toate activitățile, altele decât lucrările agricole, direct legate de exploatație și cu impact economic asupra exploatației.
            «Activitățile direct legate de exploatație» sunt activitățile care utilizează fie resursele (suprafața, clădirile, echipamentul etc.), fie produsele exploatației. Dacă se folosește numai forța de muncă a exploatației (din familie sau din afara familiei) și nu se apelează la alte resurse ale exploatației, atunci se consideră că lucrătorii desfășoară activități sub două regimuri diferite și aceste alte activități lucrative sunt, prin urmare, considerate ca nefiind legate direct de exploatație.
            Se includ atât lucrările agricole, cât și lucrările neagricole pentru o altă exploatație.
            În acest context, activități lucrative înseamnă muncă activă; în consecință, investițiile financiare pure sunt excluse. Se exclude, de asemenea, și închirierea terenului pentru activități diverse fără implicarea în continuare în aceste activități.
            
                         
                     
                     
                        
                           Furnizarea de servicii medicale, sociale sau educaționale
                        
                        Orice activitate care este legată de furnizarea de servicii medicale, sociale și educaționale și/sau activități economice sociale conexe, în care sunt utilizate fie resursele exploatației, fie produsele sale primare.
                     
                  
                         
                     
                     
                        
                           Turism, cazare și alte activități de agrement
                        
                        Toate activitățile legate de turism, serviciile de cazare, prezentarea exploatației turiștilor sau altor grupuri, activități sportive și recreative etc. pentru care se utilizează suprafața, clădirile sau alte resurse ale exploatației.
                     
                  
                         
                     
                     
                        
                           Artizanat
                        
                        Obiecte artizanale fabricate în cadrul exploatației de către titular sau de către membrii familiei acestuia sau de către forța de muncă din afara familiei, cu condiția ca aceasta din urmă să efectueze și muncă agricolă, indiferent de modul de vânzare a produselor.
                     
                  
                         
                     
                     
                        
                           Prelucrarea produselor agricole
                        
                        Orice prelucrare, în cadrul exploatației, a unui produs agricol primar într-un produs secundar prelucrat, indiferent dacă materia primă este produsă în cadrul exploatației sau cumpărată din afară. Aceasta include prelucrarea cărnii, fabricarea brânzei etc.
                        Toate prelucrările produselor agricole din cadrul acestei rubrici, cu condiția ca prelucrarea să fie considerată ca fiind parte a activității agricole. Fabricarea vinului și producția de ulei de măsline sunt, prin urmare, excluse cu condiția ca procentul de vin și ulei cumpărat să fie semnificativ.
                     
                  
                         
                     
                     
                        
                           Producerea de energie regenerabilă
                        
                        Producerea de energie regenerabilă destinată vânzării include biogazul, biocombustibilii sau electricitatea obținute prin turbine eoliene, alte instalații sau din materie primă provenită din agricultură.
                        Energia regenerabilă produsă numai pentru nevoile proprii ale exploatației nu se include aici.
                     
                  
                         
                     
                     
                        
                           Prelucrarea lemnului (de exemplu, tăierea)
                        
                        Prelucrarea lemnului brut destinat vânzării în cadrul exploatației (tăierea de cherestea etc.).
                     
                  
                         
                     
                     
                        
                           Acvacultură
                        
                        Producția de pește, raci etc. în cadrul exploatației. Se exclud activitățile care țin numai de pescuit.
                     
                  
                         
                     
                     
                        
                           Lucrări contractuale (folosind mijloacele de producție ale exploatației)
                        
                        Lucrări contractuale, realizate cu ajutorul echipamentului exploatației în interiorul sau în afara sectorului agricol, de exemplu deszăpezire, remorcare, întreținerea peisajului, servicii agricole sau legate de mediu etc.
                        
                                     
                                 
                                 
                                    
                                       Agricole (pentru alte exploatații)
                                    
                                 
                              
                                     
                                 
                                 
                                    
                                       Neagricole
                                    
                                 
                              
                  
                         
                     
                     
                        
                           Silvicultură
                        
                        Lucrări de silvicultură care utilizează atât forța de muncă, cât și mașinile și echipamentele exploatației, în general în scopuri agricole.
                     
                  
                         
                     
                     
                        
                           Altele
                        
                        Alte activități lucrative direct legate de exploatație care nu au fost menționate în altă parte.
                     
                  
               Cine este implicat?
            
            Activitățile incluse aici sunt clasificate ca:
            —   activități principale– care ocupă un timp mai mare sau egal în raport cu activitatea agricolă efectuată pentru exploatație;
            —   activități secundare– care ocupă un timp mai mic decât activitatea agricolă efectuată pentru exploatație.
            
               Titularul care este și șeful exploatației
            
            
               Alți membri ai familiei titularului unic, ca activitate principală
            
            
               Alți membri ai familiei titularului unic, ca activitate secundară
            
            
               Membri care nu fac parte din familie care lucrează cu regularitate în cadrul exploatației, ca activitate principală
            
            
               Membri care nu fac parte din familie care lucrează cu regularitate în cadrul exploatației, ca activitate secundară
            
            (ii)   IMPORTANȚA ACTIVITĂȚILOR LUCRATIVE NEAGRICOLE, DIRECT LEGATE DE EXPLOATAȚIE
            
               Procentajul producției finale a exploatației
            
            Importanța celorlalte activități lucrative direct legate de exploatație în rezultatul exploatației este estimată ca partea din cifra de afaceri generată de alte activități lucrative direct legate de exploatație raportată la cifra de afaceri totală al exploatației și plățile directe ale respectivei exploatații în baza Regulamentului (UE) nr. 1307/2013 al Parlamentului European și al Consiliului (9).
            
               
            VI.   SPRIJIN PENTRU DEZVOLTAREA RURALĂ
            
            
               Exploatația a beneficiat de una dintre următoarele măsuri de dezvoltare rurală în cursul ultimilor trei ani
            
            Măsurile prevăzute în titlul III capitolul I din Regulamentul (CE) nr. 1305/2013 de care beneficiază fermierul.
            Informațiile trebuie colectate și dacă exploatația a beneficiat și dacă nu a beneficiat de una dintre următoarele măsuri de dezvoltare rurală în cursul ultimilor trei ani conform unui anumit set de standarde și norme precizate în cea mai recentă legislație.
            
                         
                     
                     
                        
                           Participarea agriculturilor la sistemele de calitate alimentară
                        
                        Articolul 16 din Regulamentul (UE) nr. 1305/2013: Scheme de calitate pentru produse agricole și alimentare
                     
                  
                         
                     
                     
                        
                           Plăți legate de Natura 2000 și de Directiva-cadru privind apa
                            (10)
                        
                        Articolul 30 din Regulamentul (UE) nr. 1305/2013: Plăți legate de Natura 2000 și de Directiva-cadru privind apa
                     
                  
                         
                     
                     
                        
                           Plăți pentru agromediu – și climatice
                        
                        Articolul 28 din Regulamentul (UE) nr. 1305/2013: Agromediu și climă
                     
                  
                         
                     
                     
                        
                           Agricultură ecologică
                        
                        Articolul 29 din Regulamentul (UE) nr. 1305/2013: Agricultură ecologică
                     
                  
                         
                     
                     
                        
                           Plăți pentru bunăstarea animalelor
                        
                        Articolul 33 din Regulamentul (UE) nr. 1305/2013: Bunăstarea animalelor
                     
                  
                         
                     
                     
                        
                           Investiții în active fizice
                        
                        Articolul 17 din Regulamentul (UE) nr. 1305/2013: Investiții în active fizice
                     
                  
                         
                     
                     
                        
                           Prevenirea și repararea daunelor cauzate potențialului de producție agricolă de dezastre naturale și de evenimente catastrofale
                        
                        Articolul 18 din Regulamentul (UE) nr. 1305/2013: Refacerea potențialului de producție agricolă afectat de dezastre naturale și de evenimente catastrofale și instituirea unor măsuri de prevenire corespunzătoare
                     
                  
                         
                     
                     
                        
                           Dezvoltarea exploatațiilor și a întreprinderilor
                        
                        Articolul 19 din Regulamentul (UE) nr. 1305/2013: Dezvoltarea exploatațiilor și a întreprinderilor
                     
                  
                         
                     
                     
                        
                           Investiții în dezvoltarea zonelor forestiere și în viabilitatea pădurilor
                        
                        Articolul 21 din Regulamentul (UE) nr. 1305/2013: Investiții în dezvoltarea zonelor forestiere și ameliorarea viabilității pădurilor
                     
                  
                         
                     
                     
                        
                           Împădurirea și crearea de suprafețe împădurite
                        
                        Articolul 22 din Regulamentul (UE) nr. 1305/2013: Împădurirea și crearea de suprafețe împădurite
                     
                  
                         
                     
                     
                        
                           Instituirea de sisteme agroforestiere
                        
                        Articolul 23 din Regulamentul (UE) nr. 1305/2013: Înființarea de sisteme agroforestiere
                     
                  
                         
                     
                     
                        
                           Prevenirea și repararea daunelor cauzate pădurilor
                        
                        Articolul 24 din Regulamentul (UE) nr. 1305/2013: Prevenirea și repararea daunelor cauzate pădurilor de incendii, de dezastre naturale și de evenimente catastrofale
                     
                  
                         
                     
                     
                        
                           Investiții în ameliorarea rezilienței și a valorii ecologice a pădurilor
                        
                        Articolul 25 din Regulamentul (UE) nr. 1305/2013: Investiții în ameliorarea rezilienței și a valorii ecologice a ecosistemelor forestiere
                     
                  
                         
                     
                     
                        
                           Investiții în tehnologii forestiere și în prelucrarea, mobilizarea și comercializarea produselor forestiere
                        
                        Articolul 26 din Regulamentul (UE) nr. 1305/2013: Investiții în tehnologii forestiere și în prelucrarea, mobilizarea și comercializarea produselor forestiere
                     
                  
                         
                     
                     
                        
                           Plăți pentru zone care se confruntă cu constrângeri naturale sau cu alte constrângeri specifice
                        
                        Articolul 31 din Regulamentul (UE) nr. 1305/2013: Plăți pentru zone care se confruntă cu constrângeri naturale sau cu alte constrângeri specifice
                     
                  
                         
                     
                     
                        
                           Servicii de silvomediu, servicii climatice și conservarea pădurilor
                        
                        Articolul 34 din Regulamentul (UE) nr. 1305/2013: Servicii de silvomediu, servicii climatice și conservarea pădurilor
                     
                  
                         
                     
                     
                        
                           Gestionarea riscurilor
                        
                        Articolul 36 din Regulamentul (UE) nr. 1305/2013: Gestionarea riscurilor
                     
                  VII.   PRACTICI DE GESTIONARE A SOLULUI ȘI A ÎNGRĂȘĂMÂNTULUI ORGANIC LICHID APLICATE ÎN EXPLOATAȚIILE AGRICOLE
            
            
               Metode de cultivare a solului aplicate pe teren arabil în aer liber
            
            
               Arat convențional
            
            Terenul arabil arat convențional care presupune aratul solului, în mod normal cu un plug cu brăzdar sau cu disc ca operațiune primară de arat, urmată de aratul secundar cu o grapă cu disc.
            
               Arat de conservare
            
            Terenul arabil pe care se efectuează lucrări de arătură de conservare (reduse), care este o practică de arat sau sistem de practici în care sunt lăsate reziduuri vegetale (cel puțin 30 %) la suprafața solului pentru controlul eroziunii și păstrarea umidității, în general prin nerăsturnarea brazdei.
            
               Niciun fel de arat (cu excepția suprafețelor de teren arabil în aer liber care sunt acoperite de plante multianuale)
            
            Terenul arabil care nu este arat între recoltare și semănare.
            
               Acoperirea solului terenurilor arabile în aer liber
            
            Modul în care terenul arabil este acoperit cu plante sau cu reziduuri sau este lăsat neacoperit în timpul iernii.
            
               Cultură normală de iarnă
            
            Teren arabil pe care culturile sunt semănate toamna și cresc în timpul iernii (culturi normale de iarnă, precum grâul de iarnă), în mod normal recoltate sau folosite pentru pășunat.
            
               Cultură acoperită sau cultură intermediară
            
            Teren arabil pe care plantele sunt semănate în mod specific pentru a reduce eroziunea solului, pierderea de nutrienți și de produse fitosanitare în timpul iernii sau în alte perioade când terenul ar fi altfel gol și expus la pierderi. Valoarea economică a acestor culturi este redusă și obiectivul principal rămâne protecția solului și a nutrienților.
            În mod normal, culturile sunt arate în brazdă primăvara, înainte de semănarea altei culturi și acestea nu sunt nici recoltate, nici folosite pentru pășunat.
            
               Reziduuri de plante
            
            Teren arabil acoperit cu reziduuri vegetale și miriște din sezonul precedent al culturilor în timpul iernii. Culturile intermediare și acoperite sunt excluse.
            
               Sol sterp
            
            Teren arabil care este arat sau cultivat toamna și care nu este semănat sau acoperit cu reziduuri vegetale în timpul iernii, rămânând gol până la desfășurarea operațiunilor agrotehnice de preînsămânțare sau de însămânțare în următoarea perioadă de primăvară.
            
               Suprafețe de teren arabil în aer liber care sunt acoperite de plante multianuale
            
            Suprafețele de teren arabil care sunt acoperite de plante multianuale nesemănate sau cultivate în anul de referință.
            
               Rotația culturilor pe terenuri arabile
            
            Rotația culturilor reprezintă practica de alternare a culturilor cultivate pe un teren specific conform unui model sau secvență planificat(ă) în ani de cultură succesivi, astfel încât să fie cultivate fără întrerupere pe același teren culturi din aceleași specii.
            
               Cota de suprafață arabilă inclusă în rotația de culturi
            
            Terenul arabil face parte din rotația de culturi planificată.
            
               Zone de interes ecologic – suprafața totală a marginilor de câmpuri, a zonelor de protecție și a particularităților peisajului, cum ar fi gardurile vii, arborii, ziduri de piatră etc.
            
            Suprafețele asigurate de șeful exploatației reprezintă suprafețele ecologice descrise la articolul 46 din Regulamentul (UE) nr. 1307/2013. Suprafața totală a marginilor câmpurilor, zonelor tampon, gardurilor vii, arborilor, elementelor de peisaj, biotopurilor, suprafețelor împădurite și elementelor de peisaj.
            Trebuie raportat numai de către exploatațiile cu mai mult de 15 hectare de teren arabil.
            
               Tehnici de aplicare a îngrășământului organic lichid
            
            Procentajul din îngrășământul total al exploatației (produs plus importat minus exportat) împrăștiat pe terenul agricol cu ajutorul a diferite tehnici disponibile.
            
               Împrăștiere
            
            Îngrășământul este împrăștiat pe suprafața unui teren sau a unei culturi, fără a utiliza împrăștiere în fâșii sau tehnici de injecție.
            
                         
                     
                     
                        
                           Fără încorporare
                        
                        Procentajul îngrășământului total aplicat fără încorporare în sol. Dacă îngrășământul nu este încorporat în termen de 24 de ore de la împrăștiere, se include aici.
                     
                  
                         
                     
                     
                        
                           Încorporarea în termen de patru ore
                        
                        Procentajul din îngrășământul total aplicat a fost încorporat mecanic în sol în termen de patru ore de la aplicare
                     
                  
                         
                     
                     
                        
                           Încorporarea după patru ore
                        
                        Procentajul din îngrășământul total aplicat care a fost încorporat mecanic în sol într-un termen mai mare de patru ore de la aplicare. Dacă îngrășământul nu a fost încorporat în termen de 24 de ore după împrăștiere, este exclus din această rubrică și este inclus în rubrica «Fără încorporare».
                     
                  
               Împrăștiere în fâșii
            
            Îngrășământul lichid sau compostului lichid este aplicat pe o suprafață în fâșii paralele fără îngrășământ între acestea, cu ajutorul unui dispozitiv (de împrăștiere în fâșii) fixat la capătul rezervorului sau al unui tractor care împrăștie îngrășământul lichid sau compostul lichid la nivelul solului.
            
                         
                     
                     
                        
                           Rampă orizontală cu furtunuri
                        
                        Un tip de dispozitiv de împrăștiere în fâșii alcătuit din furtunuri montate pe un braț, dar care nu utilizează aparatajele proiectate pentru a separa culturile sau frunzele de iarbă.
                     
                  
                         
                     
                     
                        
                           Rampă orizontală cu duze de stropire la înălțime mică
                        
                        Un tip de dispozitiv de împrăștiere în fâșii alcătuit din mai multe aparataje sub formă de picior sau pantof montate pe un braț desemnat să separe culturile sau frunzele de iarbă, pentru a plasa îngrășământul pe suprafață și pentru a reduce în același timp contaminarea culturii sau a ierbii.
                     
                  
               Injectare
            
            Aplicarea de îngrășământ lichid sau compost lichid prin plasarea în brazde create în sol la diferite adâncimi în funcție de fiecare tip de injector.
            
                         
                     
                     
                        
                           Brazdă de suprafață/deschisă
                        
                        Brazdele sunt de suprafață, având în general o adâncime de 50 mm. Acestea sunt lăsate deschise după aplicare.
                     
                  
                         
                     
                     
                        
                           Brazdă de adâncime/închisă
                        
                        Brazdele sunt mai adânci, având în general o adâncime de 150 mm. Acestea sunt închise după aplicare.
                     
                  
               Import/export de îngrășământ organic lichid de către exploatație
            
            
               Îngrășământ organic lichid produs și exportat de către exploatație
            
            Cantitatea de îngrășământ organic lichid transportat de la exploatație.
            
               Îngrășământ organic lichid importat de către exploatație
            
            Cantitatea de îngrășământ organic lichid adus la exploatație care urmează să fie utilizat în agricultură, indiferent dacă este plătit sau este primit un baza unei plăți.”
         
      
      
         (1)  Definițiile de bază pentru exploatațiile agricole și pentru unitatea vită mare sunt stabilite la articolul 2 din Regulamentul (CE) nr. 1166/2008.
      
         (2)  Regulamentului (UE) nr. 31/2011 al Comisiei din 17 ianuarie 2011 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) (JO L 13, 18.1.2011, p. 3).
      
         (3)  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).
      
         (4)  Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1).
      
         (5)  Regulamentul (CE) nr. 138/2004 al Parlamentului European și al Consiliului din 5 decembrie 2003 privind conturile economice pentru agricultură în cadrul Comunității (JO L 33, 5.2.2004, p. 1).
      
         (6)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).
      
         (7)  Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (JO L 270, 21.10.2003, p. 1).
      
         (8)  Regulamentul (CE) nr. 479/2008 al Consiliului din 29 aprilie 2008 privind organizarea comună a pieței vitivinicole, de modificare a Regulamentului (CE) nr. 1493/1999, a Regulamentului (CE) nr. 1782/2003, a Regulamentului (CE) nr. 1290/2005 și a Regulamentului (CE) nr. 3/2008 și de abrogare a Regulamentului (CEE) nr. 2392/86 și a Regulamentului (CE) nr. 1493/1999 (JO L 148, 6.6.2008, p. 1).
      
         (9)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).
      
         (10)  Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei (JO L 327, 22.12.2000, p. 1).